U-I-118/16
Natisni
Opravilna št.:
U-I-118/16
Datum odločitve:
11. 9. 2017
ECLI:
ECLI:SI:USRS:2017:U.I.118.16
Akt:
Zakon o ratifikaciji Sporazuma o socialnem zavarovanju med Republiko Slovenijo in Bosno in Hercegovino ter Administrativni dogovor o izvajanju Sporazuma o socialnem zavarovanju med Republiko Slovenijo in Bosno in Hercegovino (Uradni list RS, 37/08 in 23/11, MP, št. 10/08 in 3/11) (BBHSZ), 2. odst. 37. čl.
Izrek:
Pobuda za začetek postopka za oceno ustavnosti drugega odstavka 37. člena Zakona o ratifikaciji Sporazuma o socialnem zavarovanju med Republiko Slovenijo in Bosno in Hercegovino ter Administrativnega dogovora o izvajanju Sporazuma o socialnem zavarovanju med Republiko Slovenijo in Bosno in Hercegovino (Uradni list RS, 37/08 in 23/11, MP, št. 10/08 in 3/11) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jovanka Berić, Bosna in Hercegovina
Datum vloge:
4. 7. 2016
Vrsta odločitve:
sklep
Vrsta rešitve:
zavrženje
Dokument:
US31184
Dokument v PDF obliki:
U-I-118-16.pdf
209 KB
Prenesite datoteko
U-I-118/16-9
11. 9. 2017
SKLEP
Ustavno sodišče je v postopku za preizkus pobude
Jovanke Berić
,
Bosna in Hercegovina
, na seji 11. septembra 2017
sklenilo:
Pobuda za začetek postopka za oceno ustavnosti drugega odstavka 37. člena Zakona o ratifikaciji Sporazuma o socialnem zavarovanju med Republiko Slovenijo in Bosno in Hercegovino ter Administrativnega dogovora o izvajanju Sporazuma o socialnem zavarovanju med Republiko Slovenijo in Bosno in Hercegovino (Uradni list RS, 37/08 in 23/11, MP, št. 10/08 in 3/11)
se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo, po kateri se pogoji za pridobitev pravice do pokojnine iz prvega odstavka 37. člena Sporazuma o socialnem zavarovanju med Republiko Slovenijo in Bosno in Hercegovino (v nadaljevanju Sporazum) v drugi pogodbenici ugotavljajo po zakonodaji, ki velja na dan uveljavitve tega sporazuma. Če po zakonodaji druge pogodbenice niso izpolnjeni pogoji za priznanje pravice do pokojnine na dan uveljavitve tega sporazuma, ostanejo dajatve obveznost pogodbenice, ki jih je priznala. Pobudnica zatrjuje, da je izpodbijana določba v neskladju s 14., 33. in 50. členom Ustave. Meni, da jo izpodbijana ureditev obravnava slabše, ker je tuja državljanka, ter da zato nikoli ne bi mogla pridobiti pravice do starostne pokojnine, čeprav izpolnjuje vse pogoje po slovenski zakonodaji za njeno pridobitev. Trdi, da ima pravico do sorazmernega dela starostne pokojnine, ker je v Republiki Sloveniji plačevala prispevke in pridobila določeno pokojninsko dobo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana ureditev iz 37. člena Sporazuma, ki se nanaša na ponovno odmero pokojnine, ne posega neposredno v pobudničin pravni položaj. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa (v obravnavanem primeru je bila to odločba o zavrnitvi priznanja pravice do invalidske pokojnine), hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82).
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
)
v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica